laion/Wikipedia-Exotic huggingface dataset:
ফার্মিয়ন

কণা পদার্থবিজ্ঞানে, ফার্মিয়ন হলো ১/২ এর বিজোড় গুণিতক (যেমনঃ ১/২,৩/২) স্পিন বিশিষ্ট একধরনের মৌলিক কণিকা যারা ফার্মি–ডিরাক পরিসংখ্যান মেনে চলে। এই কণিকা পলির বর্জন নীতি মেনে চলে । প্রখ্যাত ইতালীয় তাত্ত্বিক পদার্থবিজ্ঞানী এনরিকো ফার্মির নামানুসারে এই কণিকার নামকরণ করেন ইংরেজ পদার্থবিজ্ঞানী এনরিকো ফার্মি এক শক্তিস্তরে দুটির বেশি ফার্মিয়ন একসঙ্গে থাকতে পারেনা, যা বোসনদের পক্ষে সম্ভব। এদের দ্বারা বস্তু গঠিত হয়। স্ট্যান্ডার্ড মডেল দুই ধরনের ফার্মিয়ন রয়েছে: কোয়ার্ক এবং লেপটন।  সব মিলিয়ে, আদর্শ মডেলে ২৪ টি পৃথক ফার্মিয়ন রয়েছে। এগুলোর মধ্যে প্রত্যেকের সাথে সম্পর্কিত এন্টি পার্টিকেল সহ ছয়টি ফার্মিয়ন কণিকাদের মাঝে তিন প্রজন্মের কণিকা রয়েছে, যারা লেপটন ও কোয়ার্ক এই দুই শ্রেণীতে বিভক্ত। ১২ টি ফার্মিয়ন কণার ৬ টি লেপটন এবং ৬ টি কোয়ার্ক। কোয়ার্কগুলি হল- আপ, ডাউন, টপ, বটম, চার্ম এবং স্ট্রেঞ্জ কোয়ার্ক। লেপটনগুলি হল ইলেকট্রন, মিউয়ন, টাউ ও এই তিন কণিকার তিনটি নিউট্রিনো। ইলেকট্রন, ইলেকট্রন নিউট্রিনো,আপ কোয়ার্ক ও ডাউন কোয়ার্ক প্রথম প্রজমের ফার্মিয়ন কণিকা। মিউওন, মিউওন নিউট্রিনো,চার্ম ও স্ট্রেঞ্জ কোয়ার্ক দ্বিতীয় প্রজমের ফার্মিয়ন কণিকা। টাউ, টাউ নিউট্রিনো,টপ ও বটম কোয়ার্ক তৃতীয় প্রজমের ফার্মিয়ন কণিকা। গাণিতিকভাবে, ফার্মিয়নগুলো তিন ধরনের: ওয়েল ফার্মিয়ন (ভরবিহীন), ডিরাক ফার্মিয়ন (বিশাল), এবং মাজোরানা ফার্মিয়ন (প্রত্যেকটি নিজেই তার প্রতি কণা)। যৌগিক কণাগুলো (যেমন- হ্যাড্রন, নিউক্লিয়াস, অণু) তাদের গঠনের উপর ভিত্তি করে দুইভাগে ভাগ করা যেতে পারে, ফার্মিওনিক বা বোসনিক। পরিসংখ্যান ব্যবহার করে দেখানো যায়, বিজোড় সংখ্যক ফার্মিওন কণা দ্বারা গঠিত যৌগিক কণার ধর্ম ফার্মিওন এর মতো হয় এবং এর স্পিনও ১/২ এর বিজোড় গুণিতক হয়। উদাহরণস্বরূপ বলা যায় - ব্যরিয়ন কণা, যা তিনটি কোয়ার্ক কণার সমন্বয়ে গঠিত। কার্বন-১৩ পরমাণুর নিউক্লিয়াস, কেননা তাতে ছয়টি প্রোটন ও সাতটি নিউট্রন রয়েছে ফলে তা একটি ফার্মিয়ন। Weiner, Richard M. (২০১৩-০৩-০৪)। "Spin-statistics-quantum number connection and supersymmetry"। Physical Review D (ইংরেজি ভাষায়)। 87 (5): 055003। arXiv:1302.0969 । আইএসএসএন 1550-7998। ডিওআই:10.1103/PhysRevD.87.055003।  Farmelo, Graham (২০০৯-০১-২২)। The Strangest Man: The Hidden Life of Paul Dirac, Quantum Genius (ইংরেজি ভাষায়)। Faber & Faber। আইএসবিএন 978-0-571-25007-3।  Morii, T. (Toshiyuki) (২০০৪)। The physics of the standard model and beyond। Lim, C. S., Mukherjee, S. N.। New Jersey: World Scientific। আইএসবিএন 978-981-279-560-1। ওসিএলসি 263160531।
আল-সামাওয়াল আল-মাগরিবি

আল-সামাওয়াল আল-মাগরিবি (আরবি: السموأل بن يحيى المغربي, হিব্রু ভাষায়: שלמה בן יחיא אלמוגרבי‎; ১১৩০ - ১১৮০), সাধারণত সামাউল আল মাগরিবি নামে পরিচিত, একজন গণিতবিদ, জ্যোতির্বিদ এবং চিকিৎসক ছিলেন। তিনি একটি ইহুদি পরিবারে জন্মগ্রহণ করেছিলেন। তিনি তাঁর পিতাকে কষ্ট দেয়ার ভয়ে বহু বছর ধরে তাঁর ইসলাম গ্রহণের বিষয়টি গোপন করেছিলেন। তারপর অবশেষে ১১৬৩ খ্রিস্টাব্দে তিনি একটি স্বপ্ন দেখার পরে প্রকাশ্যে ইসলাম গ্রহণ করেছিলেন। তাঁর বাবা মরক্কোর একজন রাব্বি ছিলেন। [তথ্যসূত্র প্রয়োজন] আল-সামাওয়াল উনিশ বছর বয়সে গাণিতিক গ্রন্থ আল-বাহির ফিল-জাবর লিখেছিলেন, যার অর্থ "বীজগণিতের মধ্যে উজ্জ্বল"। তিনি গাণিতিক আরোহ বিধি সংক্রান্ত দুটি মূল ধারণাও ব্যবহার করেছিলেন, যদিও তিনি স্পষ্টভাবে সেগুলো উল্লেখ করেননি। তিনি এগুলো ব্যবহার করে n=১২ পর্যন্ত দ্বিপদী উপপাদ্য-এর ফলাফল বিস্তৃত করেছিলেন, এবং সেইসাথে আল-কারাজি প্রদত্ত পাস্কালের ত্রিভুজটিরও সম্প্রসারণ করেছিলেন। A Jewish Encyclopedia UIMATH: Islamic Mathematics (Algebra) ..., Gyug, Richard Francis, 1954- (২০০৩)। Medieval cultures in contact। Fordham University Press। আইএসবিএন 0-8232-2212-8। ওসিএলসি 469446345।
উমারপুর ইউনিয়ন

উমারপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২৪.২২ বর্গকিমি (৯.৩৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৪৫৮ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ৯টি। "উমারপুর ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  অফিসিয়াল ওয়েবসাইট
খাষকাউলিয়া ইউনিয়ন

খাসকাউলিয়া ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২৬.২৮ বর্গকিমি (১০.১৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৩৫৩ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১১টি। "খাসকাউলিয়া ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  অফিসিয়াল ওয়েবসাইট
খাষপুকুরিয়া ইউনিয়ন

খাসপুকুরিয়া ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২২.৫৬ বর্গকিমি (৮.৭১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,০০০ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ১১টি। রেহাই আর মাশুকা বৈন্যা বিরমাশুকা বীরবাউনিয়া চর কোদালিয়া পূব চর কোদালিয়া পশ্চিম দেলদারপুর খাষদেলদারপুর (১) খাষদেলদারপুর (২) এলাজ আর মাশুকিয়া দুপুলিয়া পুকুটিয়া এয়াজি এয়াজি গয়নাকান্দি এয়াজি কাঠালি এয়াজি শিংগুলিয়া আর মাশুকিয়া শাকপাল মিটায়ানী খাষপুকুলিয়া উত্তর খাষপুকুলিয়া দক্ষিণ "খাসপুকুরিয়া ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  অফিসিয়াল ওয়েবসাইট
বাঘুটিয়া ইউনিয়ন, চৌহালি

বাঘুটিয়া ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২৪.২২ বর্গকিমি (৯.৩৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৪৫৮ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৮টি। "বাঘুটিয়া ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  অফিসিয়াল ওয়েবসাইট
শরৎকুমারী চৌধুরাণী

শরৎকুমারী চৌধুরাণী ( ১৫ জুলাই , ১৮৬১ - ১২ এপ্রিল , ১৯২০) ছিলেন ঠাকুরবাড়ির বিশেষ ঘনিষ্ঠ ও ভারতীয় সম্পাদকীয় গোষ্ঠীর অন্তর্গত বাঙালি লেখিকা। শরৎকুমারীর জন্ম ১৮৬১ খ্রিস্টাব্দের ১৫ জুলাই বৃটিশ ভারতের বর্তমানে পশ্চিমবঙ্গের উত্তর চব্বিশ পরগনা জেলার ব্যারাকপুরের চাণকে তার মাতুলালয়ে। পিতা শশীভূষণ বসুর কর্মস্থল ছিল লাহোর। সেখানে তিন বৎসর বয়সে স্থানীয় বঙ্গবিদ্যালয়ে ভর্তি হন এবং ছয় বৎসর বয়সে লাহোর ইউরোপিয়ান স্কুলে শিক্ষাপ্রাপ্ত হন। হাওড়া আন্দুলের বিখ্যাত চৌধুরী পরিবারের অ্যাটর্নি অক্ষয়চন্দ্র চৌধুরীর সাথে ১৮৭১ খ্রিস্টাব্দের ১২ ই মার্চ তার বিবাহ হয়। স্বামী-স্ত্রী উভয়েরই ঠাকুর পরিবারের সঙ্গে ঘনিষ্ঠতা ছিল। রবীন্দ্রনাথ তাঁকে "লাহোরিণী" বলে উল্লেখ করতেন। ভারতীর সম্পাদকীয় গোষ্ঠীতে উভয়েরই উৎসাহী সভ্য এবং মাতৃভাষার পরম অনুরাগী ছিলেন। 'ভারতী', 'ভারতী ও বালক', 'সাধনা', 'ভান্ডার', 'বঙ্গদর্শন', 'ধ্রুব', 'সবুজপত্র', 'মানসী ও মর্মবাণী', 'বিশ্বভারতী' প্রভৃতি পত্রিকায় তার সাক্ষরহীন বহু রচনা প্রকাশিত হয়েছে। একমাত্র উপন্যাস শুভবিবাহ ছাড়া কোন রচনা ই পুস্তকাকারে প্রকাশিত হয় নি। 'শুভবিবাহ' প্রকাশিত হয়েছিল ১৯০৬ খ্রিস্টাব্দে। বাস্তব চিত্রণের জন্য উপন্যাসটি রবীন্দ্রনাথ ঠাকুর কর্তৃক বিশেষ প্রশংসিত হয়েছিল। 'বঙ্গদর্শন' পত্রিকায় কবিগুরু বিস্তৃত সমালোচনা করে বলেন - রোমান্টিক উপন্যাস বাংলা সাহিত্যে আছে, কিন্তু বাস্তব চিত্রের অত্যন্ত অভাব, এজন্য এই গ্রন্থকে আমরা সাহিত্যের একটি বিশেষ লাভ বলিয়া গণ্য করিলাম।" শরৎকুমারী ১৯২০ খ্রিস্টাব্দের ১১ ই এপ্রিল পরলোক গমন করেন। শিশিরকুমার দাশ (২০১৯)। সংসদ বাংলা সাহিত্যসঙ্গী। সাহিত্য সংসদ, কলকাতা। পৃষ্ঠা ২০৪। আইএসবিএন 978-81-7955-007-9 |আইএসবিএন= এর মান পরীক্ষা করুন: checksum (সাহায্য)।  সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৬৯৯ আইএসবিএন ৯৭৮-৮১-৭৯৫৫-১৩৫-৬
বাংলাদেশ পুলিশ কল্যাণ ট্রাস্ট

বাংলাদেশ পুলিশ কল্যাণ ট্রাস্ট হলো পুলিশ সদস্যদের কল্যাণে বাংলাদেশ পুলিশ কর্তৃক মালিকানাধীন এবং পরিচালিত একটি সংস্থা। বাংলাদেশ পুলিশ কল্যাণ ট্রাস্ট বাংলাদেশ পুলিশের দেখভাল করে। কমিউনিটি ব্যাংক বাংলাদেশ লিমিটেড এর মাধ্যমে সংস্থাটি পরিচালিত হয়। ২০০৬ সালে, সংস্থাটি নিজেদের তহবিল সংগ্রহের জন্য বিভিন্ন পুলিশ লাইনে সংগীত অনুষ্ঠান আয়োজন করে। বাংলাদেশ পুলিশ কল্যাণ ট্রাস্ট নানামুখী বাণিজ্যিক কার্যক্রম পরিচালনার মাধ্যমে অর্জিত আয় হতে পুলিশ সদস্য ও তাঁদের পরিবারবর্গের কল্যাণার্থে চিকিৎসা সহায়তা, শিক্ষাবৃত্তি প্রদান ও অন্যান্য সেবামূলক কার্যক্রম গ্রহণ করে থাকে।। সংস্থাটি কনকর্ড গ্রুপের সাথে অংশীদারত্বে পুলিশ প্লাজা কনকর্ড একটি উঁচু শপিং মল তৈরি করে। প্রধানমন্ত্রী শেখ হাসিনা ১১ জুন ২০১৫ তারিখে এই মলের উদ্বোধন করেছিলেন। ২০১৫ সালে, ট্রাস্টটি ঢাকা অ্যাটাক চলচ্চিত্রটি অর্থায়ন করেছিল, যা বাংলাদেশ পুলিশের একটি সোয়াট দলকে কেন্দ্র করে নির্মাণ করা হয়েছিল। "BB approves Community Bank"। The Daily Star (ইংরেজি ভাষায়)। ৩০ অক্টোবর ২০১৮। সংগ্রহের তারিখ ১১ এপ্রিল ২০১৯।  "Police to get banking licence"। The Daily Star (ইংরেজি ভাষায়)। ২৯ আগস্ট ২০১৮। সংগ্রহের তারিখ ১১ এপ্রিল ২০১৯।  Habib, Khalid Bin। "Fame Jodi live in a musical extravaganza"। archive.thedailystar.net। The Daily Star। ১১ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৯।  "IGP: Sabotage in the name of protests won't be tolerated"। Dhaka Tribune। ৮ সেপ্টেম্বর ২০১৮। সংগ্রহের তারিখ ১১ এপ্রিল ২০১৯।  "PM opens 'Police Plaza'"। The Daily Star (ইংরেজি ভাষায়)। ১১ জুন ২০১৫। সংগ্রহের তারিখ ১১ এপ্রিল ২০১৯।  "First cop thriller underway"। The Daily Star (ইংরেজি ভাষায়)। ২৪ ফেব্রুয়ারি ২০১৪। সংগ্রহের তারিখ ১১ এপ্রিল ২০১৯।  দাপ্তরিক ওয়েবসাইট
ডর্সালিস পেডিস ধমনী

মানব শারীরস্থানে, ডর্সালিস পেডিস ধমনি (পায়ের পৃষ্ঠীয় ধমনি), হলো একটি রক্তনালী যেটি নিম্নবাহুতে পায়ের পৃষ্ঠীয় তলে অক্সিজেনসমৃদ্ধ রক্ত বহন করে। এটি মিডিয়াল ম্যালিওলাস থেকে ১/৩ দূরত্বে অবস্থিত।[স্পষ্টকরণ প্রয়োজন] এটি গোড়ালি জয়েন্টের পূর্ববর্তী দিক থেকে উত্থিত হয় এবং পূর্ববর্তী টিবিয়াল ধমনির একটি ধারাবাহিকতা হিসেবে কাজ করে। এটি প্রথম ইন্টারমেটারসাল স্পেসের প্রক্সিমাল অংশে সমাপ্ত হয়। যেখানে এটি দুটি শাখায় বিভক্ত হয়; প্রথমটি হলো পৃষ্ঠীয় মেটাটারসেল ধমনি এবং দ্বিতীয়টি হলো গভীর প্লান্টার ধমনি। ডর্সালিস পেডিস ধমনি গভীর প্ল্যান্টার ধমনির মাধ্যমে পায়ের প্ল্যান্টারের রক্ত সরবরাহের সাথে সংযোগ স্থাপন করে। ডর্সালিস পেডিস ধমনি বরাবর রয়েছে গভীর শিরা এবং ডর্সালিস পেডিস শিরা। ডর্সালিস পেডিস ধমনি স্পন্দনের একটি নির্ভরযোগ্য ল্যান্ডমার্ক হিসেবে কাজ করে। রোগীর পেরিফেরিয়াল ভাস্কুলার রোগ আছে কিনা তা মূল্যায়ন করার সময় চিকিৎসকরা প্রায়শই এটি পরীক্ষা করে দেখেন। এটি ২/৩% তরুণ সুস্থ ব্যক্তিদের মধ্যে একতরফাভাবে বা দ্বিপক্ষীয়ভাবে অনুপস্থিত। Mowlavi, A; Whiteman, J (২০০২)। "Dorsalis pedis arterial pulse: palpation using a bony landmark": 746–7। ডিওআই:10.1136/pmj.78.926.746। পিএমআইডি 12509693। পিএমসি 1757948 ।  Robertson, GS; Ristic, CD (১৯৯০)। "The incidence of congenitally absent foot pulses": 99–100। পিএমআইডি 2185683। পিএমসি 2499134 ।  Umich.edu এ চিত্র http://www.dartmouth.edu/~humananatomy/figures/chapter_17/17-3। ওয়েব্যাক মেশিনে আর্কাইভকৃত ১৭ জানুয়ারি ২০০৮ তারিখে এইচটিএম ওয়েব্যাক মেশিনে আর্কাইভকৃত ১৭ জানুয়ারি ২০০৮ তারিখে
তপন ঘোষ

তপন ঘোষ (১১ মে ১৯৫৩ - ১২ জুলাই ২০২০) ভারতের পশ্চিমবঙ্গের একজন হিন্দু জাতীয়তাবাদী নেতা এবং হিন্দু সংহতির প্রতিষ্ঠাতা। শুরুতে তিনি আরএসএসের সদস্য হিসেবে তার কর্মজীবন শুরু করেন, পরে তিনি হিন্দু সংহতি নামে একটি নিজস্ব সংগঠন গঠন করেন। তপন ঘোষ ১১ মে ১৯৫৩ সালে[তথ্যসূত্র প্রয়োজন] পশ্চিমবঙ্গের মুর্শিদাবাদের দক্ষিণখণ্ডে জন্মগ্রহণ করেন। তাঁর পিতার নাম শ্রী গঙ্গাধর ঘোষ এবং মাতার নাম শ্রীমতী অনিমা ঘোষ। তাঁরা দুই বোন এক ভাই। তিনি কখনও বিয়ে করেনি। ১৩ বছর বয়সে, তিনি আরএসএসের সাথে জড়িত হন। স্কুল শেষ করার পরে তিনি কলকাতা বিশ্ববিদ্যালয়ে পদার্থবিদ্যায় স্নাতক সম্পন্ন করেন। ছাত্রজীবনে তিনি অখিল ভারতীয় বিদ্যার্থী পরিষদের সদস্য হয়ে ছাত্র রাজনীতিতে প্রবেশ করেছিলেন। তিনি 'বুদ্ধ অমরনাথ যাত্রা'-র (রাজৌরী) একটি বিশাল প্রতিনিধি দলের নেতৃত্ব দিতেন। দিল্লী, কাশ্মীর, পশ্চিমবঙ্গ, ত্রিপুরা, আসামসহ ভারতের বিভিন্ন স্থানে তিনি আরএসএস প্রচারক হিসাবে ভ্রমণ করেছিলেন। আরএসএসের সদস্য হিসাবে তিন দশকেরও বেশি সময় দায়িত্ব পালন করার পরে, তিনি অনুভব করেছিলেন যে তাঁর লক্ষ্য পূরণের জন্য নতুন সংস্থা গঠনের সময় এসেছে। তপন ঘোষ তাঁর অনুসারীদের নিয়ে ১৪ই ফেব্রুয়ারি ২০০৮ সালে হিন্দু সংহতি প্রতিষ্ঠা করেছিলেন। হিন্দু সংহতির প্রাথমিক কার্য অঞ্চল ছিল পূর্ব ভারত তথা পশ্চিমবঙ্গ, আসাম, ঝাড়খণ্ড ও ত্রিপুরা। তিনি এবং তার সংস্থা তার রাজ্যে ঘর ওয়াপসি কর্মসূচিতেও সক্রিয় ছিলেন এবং অন্যান্য কার্যকলাপের জন্যও তাকে গ্রেপ্তার করা হয়েছে। ব্রিটিশ সংসদ সদস্য বব ব্ল্যাকম্যান তাকে যুক্তরাজ্যে আমন্ত্রণ জানিয়েছিলেন। যেখানে ঘোষ ওয়েস্টমিনিস্টারে একটি সংসদ কমিটির কক্ষে বাঙালি হিন্দুদের দুর্দশা এবং উগ্র ইসলামের বিপদ সম্পর্কে ভাষণ দিয়েছিলেন। বিভিন্ন সংগঠনের আমন্ত্রণে (হিন্দু কংগ্রেস অব আমেরিকা, ইন্দো-মার্কিন বুদ্ধিজীবী ফোরাম এবং অন্যান্য) মার্কিন যুক্তরাষ্ট্র ও ইসরায়েলে গিয়ে বক্তৃতা এবং সাক্ষাৎকার দিয়েছিলেন। ২০২০ সালের জুনের শেষের দিকে, তিনি কোভিড-১৯ দ্বারা সংক্রামিত হন । ২০২০ সালের ১২ জুলাই, হাসপাতালে ১৫ দিন অতিবাহিত করার পর ৬৭ বছর বয়সে মারা যান। হিন্দু সংহতি পশ্চিমবঙ্গে হিন্দুধর্ম "About Us"। hindusamhati.net। ২০২১-০১-২৫ তারিখে মূল থেকে আর্কাইভ করা। সংগ্রহের তারিখ ২০২০-১০-০৭।  "Kolkata: Hindu Samhati founder Tapan Ghosh succumbs to coronavirus"। The Indian Express (ইংরেজি ভাষায়)। ২০২০-০৭-১৪। সংগ্রহের তারিখ ২০২১-০২-০৪।  Dutta, Priyadarshi (২০২০-০৭-১৩)। "The man who triggered Hindu resurgence in West Bengal"। The Daily Guardian (ইংরেজি ভাষায়)। সংগ্রহের তারিখ ২০২১-০২-০৪।  "Hindu Samhati Silchar plans a massive rally on Mahalaya morning; To demonstrate in a detention camp-replica"। Barak Bulletin (ইংরেজি ভাষায়)। সংগ্রহের তারিখ ২০২০-১০-০৭।  "Arrested Hindu Samhati leader Tapan Ghosh sent to police custody till February 17"। India Today (ইংরেজি ভাষায়)। সংগ্রহের তারিখ ২০২৩-০৭-০২।  "Bengal-based Hindutva leader's speech in British Parliament draws ire"। Hindustan Times (ইংরেজি ভাষায়)। ২০১৭-১০-২৬। সংগ্রহের তারিখ ২০২০-১০-০৬।  ইউটিউবে Tapan Ghosh, Hindu Samhati "In Calcutta, tens of thousands at pro-Israel rally by far-right Hindu movement"। The Times of Israel। সংগ্রহের তারিখ ২০২০-১০-০৬।  চ্যাটার্জি, তন্ময় (১২ জুলাই ২০২০)। "করোনায় মৃত্যু হিন্দু সংহতির প্রতিষ্ঠাতা তপন ঘোষের"। হিন্দুস্তান টাইমস। সংগ্রহের তারিখ ১১ এপ্রিল ২০২১।  উইকিমিডিয়া কমন্সে তপন ঘোষ সংক্রান্ত মিডিয়া রয়েছে। তপন ঘোষ সংবাদপত্র ডিএনএ ভারত
চম্পাত রায়

চম্পাত রায় তিনি বিশ্ব হিন্দু পরিষদ এর একজন নেতা ও সহসভাপতি, এবং বর্তমানে শ্রী রাম জন্মভূমি তীর্থক্ষেত্র এর সাধারণ সম্পাদক হিসাবে দায়িত্ব পালন করছেন। চম্পাত রায় উত্তরপ্রদেশের বিজনোর জেলার বাসিন্দা। তিনি ১৯৪৬ সালে রামেশ্বর প্রসাদ বানসালের পরিবারে জন্মগ্রহণ করেন। চম্পাত শৈশব থেকেই রাষ্ট্রীয় স্বয়ংসেবক সংঘ দ্বারা প্রভাবিত হয়ে এতে যোগ দেন। চম্পত রায় সংঘের ধারণা প্রচারের জন্য কঠোর পরিশ্রম করেছিলেন এবং সংগঠনের প্রচারক ছিলেন। তিনি রসায়ন বিষয়ে অধ্যয়ন করেন এবং বিজনোর জেলার ধামপুরে অবস্থিত আরএসএম ডিগ্রি কলেজে রসায়নের অধ্যাপক হিসেবেও কাজ করেছেন । তিনি বেশকয়েকটি বইও লিখেছেন। गंगा, एबीपी (ফেব্রুয়ারি ২০, ২০২০)। "जानिये कौन है, राम जन्मभूमि तीर्थ क्षेत्र ट्रस्ट के महासचिव बने चंपत राय"। www.abplive.com।  "श्री चम्पत राय"। ১২ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০২১।  "विदेशी ने मंदिर तोड़ा, खौलता था खून...1992 में ध्वस्त किया ढांचा: चंपत राय"। Navbharat Times।  "'Ram temple will be completed in 3-3.5 years after start of construction'"। mint। জুলাই ১৯, ২০২০।  "Ayodhya saints at loggerheads with Champat Rai for comment on Shiv Sena chief"। Hindustan Times। সেপ্টেম্বর ১৫, ২০২০।  "कौन हैं चंपत राय? मंदिर आंदोलन को समर्पित जिंदगी, इमरजेंसी के दौरान 18 महीने जेल में गुजारे"। Zee News Hindi (হিন্দি ভাষায়)। ২০২৩-১২-১৯। সংগ্রহের তারিখ ২০২৪-০১-২২।
আশু মালিক

আশু মালিক (জন্ম: ০৬ এপ্রিল ১৯৮৩) ভারতের উত্তরপ্রদেশ রাজ্যের একজন রাজনীতিবিদ। তিনি উত্তরপ্রদেশ বিধান পরিষদের একজন সদস্য। তিনি উত্তর প্রদেশের সমাজবাদী পার্টিরও একজন সদস্য। (মোরাদাবাদ) "Cross voting marks U.P Council polls"। The Hindu। সংগ্রহের তারিখ ২৪ জানুয়ারি ২০১৫।  "8 SP candidates file papers for Council polls"। The Hindu। সংগ্রহের তারিখ ১৩ জানুয়ারি ২০১৫।  "Uttar Pradesh Vidhanparishad"। Uttar Pradesh Vidhanparishad।
রীনা দেবী

রীনা দেবী, (রিনা যাদব নামে পরিচিত), জনতা দল (সংযুক্ত) এর একজন ভারতীয় রাজনীতিবিদ। তিনি নালন্দা থেকে বিহার আইন পরিষদের সদস্য। "BJP wins seven of nine seats of Bihar Legislative Council"। Times of India।  "Profile and Birth date" (পিডিএফ)। biharvidhanparishad.gov.in।  "Member list of Bihar Legislative Council"। www.biharvidhanparishad.gov.in।
মদন মোহন মাহাতো

মদন মোহন মাহাতো একজন ভারতীয় রাজনীতিবিদ ছিলেন। তিনি ভারতীয় জাতীয় কংগ্রেস দলটির সদস্য ছিলেন। তিনি ২ জানুয়ারী, ১৯২৭ সালে পুরুলিয়া জেলার আগরদিহ গ্রামে জন্মগ্রহণ করেন। তিনি ছিলেন জয়রাম মাহাতোর ছেলে। তিনি হুলমুড়া এইচ.ই বিদ্যালয়ে পড়াশুনা করেন। তিনি স্কুল শিক্ষক হিসাবে কাজ করেছিলেন। তিনি আগারদিহ গ্রামে বাস করতেন এবং সেখানকার বেশ কয়েকটি স্থানীয় সমিতিতে অফিসার হিসাবে দায়িত্ব পালন করেছিলেন। ভারতীয় জাতীয় কংগ্রেসে তিনি কাশীপুর কংগ্রেস কমিটির সহ-সভাপতি হিসাবে দায়িত্ব পালন করেছিলেন এবং পুরুলিয়া জেলা কংগ্রেস কমিটির সদস্য ছিলেন। ১৯৭১ সালের পশ্চিমবঙ্গ বিধানসভা নির্বাচনে তিনি কাশীপুর আসনে জয়লাভ করেন। তিনি ১১,৫৫২টি (৩৮.৫২%) ভোট পেয়েছিলেন। পরের বছর, ১৯৭২ সালের পশ্চিমবঙ্গ বিধানসভা নির্বাচনে তিনি ১৪,২২২টি (৫২.২৮%) ভোট পেয়ে কাশীপুর আসনটি ধরে রাখেন। মাহাতো ১৯৯১ সালের পশ্চিমবঙ্গ বিধানসভা নির্বাচনে হুড়া আসনটিতে প্রতিদ্বন্দ্বিতা করেছিলেন, তিনি ২৫,৪৩৯টি (২৭.৭৪%) ভোট পেয়ে দ্বিতীয় হয়েছিলেন। West Bengal (India). Legislature. Legislative Assembly (১৯৭৪)। Who's who 1972: General Election, March 1972। West Bengal Legislative Assembly Secretariat। পৃষ্ঠা 38।  Election Commission of India. West Bengal 1971 Election Commission of India. West Bengal 1972 Election Commission of India. West Bengal 1991
রেলপথ পরিদর্শন অধিদপ্তর

রেলপথ পরিদর্শন অধিদফতর রেল নিরাপত্তা ও রেল পরিদর্শনের দায়িত্বপ্রাপ্ত রেল মন্ত্রণালয়ের অধীনে একটি বাংলাদেশ সরকারী নিয়ন্ত্রক সংস্থা। বাংলাদেশে রেললাইন ও অবকাঠামো পরিদর্শনের দায়িত্ব এই অধিদফতর পালন করে। ১৮৯০ সালে ব্রিটিশ ভারতের সময় রেলওয়ে পরিদর্শন অধিদফতর প্রতিষ্ঠিত হয়। এই অধিদফতর বাংলাদেশে রেললাইন ও অবকাঠামো পরিদর্শনের দায়িত্ব পালন করে থাকে। এছাড়া এই সংস্থাটি বড় ট্রেন দুর্ঘটনার তদন্ত করে থাকে। ২০২০ সালের অক্টোবর মাসে রেলওয়ে পরিদর্শক অসীম কুমার তালুকদার ঢাকা ও চট্টগ্রামে রেললাইন পরিদর্শন শেষে ডিজিটাল সিগন্যাল স্থাপন পরিদর্শন করেন। "Department of Railway Inspection"। mor.gov.bd/। সংগ্রহের তারিখ ২৭ জানুয়ারি ২০২১।  "The Railways Act, 1890"। bdlaws.minlaw.gov.bd। সংগ্রহের তারিখ ২৭ জানুয়ারি ২০২১।  কাজী আবুল ফিদা (২০১২)। "রেলওয়ে"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "Bangladesh railway set for trial operation of digital signal system"। The Financial Express (ইংরেজি ভাষায়)। সংগ্রহের তারিখ ২৭ জানুয়ারি ২০২১।
কালিদাস নাগ

ডঃ কালিদাস নাগ ইংরেজি: Dr.Kalidas Nag ( ৬ ফেব্রুয়ারি, ১৮৯১ – ৯  নভেম্বর  ১৯৬৬) ছিলেন প্রখ্যাত ভারতীয় বাঙালি ঐতিহাসিক ও লেখক। ১৯৫২ খ্রিস্টাব্দ  হতে ১৯৫৪ খ্রিস্টাব্দ পর্যন্ত  সময়ের ভারতের রাষ্ট্রপতির মনোনীত রাজ্যসভার সদস্য  ছিলেন। কালিদাস নাগের জন্ম বৃটিশ ভারতের অধুনা পশ্চিমবঙ্গের হাওড়া জেলার শিবপুরে। পিতা মতিলাল নাগ ও মাতা কমল নাগ। এঁদের পৈতৃক নিবাস ছিল বাঁকুড়া জেলার  বিষ্ণুপুরে। তিনি ১৯০৮ খ্রিস্টাব্দে শিবপুর হাই স্কুল থেকে এন্ট্রান্স পাশ করে কলকাতার স্কটিশ চার্চ কলেজে ভর্তি হন। এখান থেকে এফ.এ এবং ১৯১২ খ্রিস্টাব্দে ইতিহাসে অনার্স নিয়ে বি.এ পাশ করেন। এরপর কলকাতা বিশ্ববিদ্যালয় ইতিহাসে এম.এ পাশ করেন। এম.এ পাশের পর ১৯১৫ খ্রিস্টাব্দে স্কটিশ চার্চ কলেজেই অধ্যাপনা শুরু করেন। ১৯২১ - ২২ খ্রিস্টাব্দে তিনি সিংহল মহেন্দ্র কলেজের অধ্যক্ষ ছিলেন। ১৯২৩ খ্রিস্টাব্দে কলকাতা বিশ্ববিদ্যালয়ের লেকচারার হন এবং এই বছরেই বিশ্ববিদ্যালয় থেকে 'ডক্টরেট' উপাধি লাভ করেন। ১৯২১ খ্রিস্টাব্দে জেনিভায় অনুষ্ঠিত আন্তর্জাতিক শিক্ষা সম্মেলনে ভারতের প্রতিনিধিত্ব করেন। ১৯২৪ খ্রিস্টাব্দে রবীন্দ্রনাথ ঠাকুরের সঙ্গে প্রাচ্য ও চীন সফরে যান। বৃহত্তর ভারতের সাংস্কৃতিক রূপ ও বার্তা তিনি লেখায় ও বক্তৃতায় দেশে দেশে বহন করেছেন। এশিয়ার সৌভ্রাত্র গঠনে তার বাস্তব প্রয়াসও উল্লেখযোগ্য। সম্ভবত এই কারণেই দ্বিতীয় বিশ্বযুদ্ধের সময় তিনি বিনাবিচারে কারারুদ্ধ হন। পরবর্তীকালে স্বাধীন ভারতে রাজনীতিতে সক্রিয় ছিলেন। রাষ্ট্রপতির মনোনীত সদস্য হন রাজ্যসভার। তিনি "প্রবাসী" ও "মডার্ন রিভিউ" পত্রিকার ম্যানেজিং ডিরেক্টর ছিলেন। বিশিষ্ট ফরাসি নাট্যব্যক্তিত্ব, প্রাবন্ধিক, ঔপন্যাসিক ও আধ্যাত্মিক ব্যক্তিত্ব রোম্যাঁ রোলাঁর সঙ্গে তার ঘনিষ্ঠ সম্পর্ক ছিল। সুলেখিকা শান্তা দেবী তার পত্নী এবং প্রখ্যাত "কল্লোল" প্রতিষ্ঠাতা ও সহ-সম্পাদক গোকুলচন্দ্র নাগ তার অনুজ। কালিদাস নাগের রচিত গ্রন্থগুলি হল  - আর্ট অ্যান্ড আর্কিওলজি অ্যাব্রড ইউনিয়ন অ্যান্ড প্যাসিফিক ওয়ার্ল্ড উইথ টেগোর ইন চায়না অ্যান্ড সিলোন টেগোর অ্যান্ড গান্ধী স্বদেশ ও সভ্যতা ডিসকভারি অব এশিয়া (১৯৫৭) কলকাতার 'দ্য ইনস্টিটিউট অফ এশিয়ান আফ্রিকান রিলেশন' প্রকাশনা সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ১২৩, আইএসবিএন ৯৭৮-৮১-৭৯৫৫-১৩৫-৬ Teaching Staff: History in 175th Year Commemoration Volume. Scottish Church College, April 2008. page 575 Brief Biodata
ফার্মা সংখ্যা

ফার্মা সংখ্যা(ইংরেজি Fermat Number) হল বিশেষ এক ধরনের স্বাভাবিক সংখ্যা যাদেরকে নিম্নলিখিত রূপে প্রকাশ করা যায়, F n = 2 2 n + 1 {\displaystyle F_{n}=2^{2^{n}}+1} এখানে, n একটি অঋণাত্মক পূর্ণ সংখ্যা। Pierre de Fermatর নামানুসারে এই সংখ্যার নামকরণ করা হয়েছে। প্রথম ৮টি ফার্মা সংখ্যা হল, F0 = 21 + 1 = 3 F1 = 22 + 1 = 5 F2 = 24 + 1 = 17 F3 = 28 + 1 = 257 F4 = 216 + 1 = 65537 F5 = 232 + 1 = 4294967297 = 641 × 6700417 F6 = 264 + 1 = 18446744073709551617 = 274177 × 67280421310721 F7 = 2128 + 1 = 340282366920938463463374607431768211457 = 59649589127497217 × 5704689200685129054721 শুধু মাত্র প্রথম ১২টি ফার্মা সংখ্যাকে সম্পূর্ণ উৎপাদক করা সম্ভব হয়েছে। আগ্রহী পাঠক ফার্মা সংখ্যার মৌলিক উৎপাদক দেখতে পারেন। 2n + 1 আকৃতির সকল মৌলিক সংখ্যা হল ফার্মা সংখ্যা। এদেরকে ফার্মা মৌলিক সংখ্যা বলা হয়। F0,...,F4 হল মানুষের জানা ৫টি ফার্মা মৌলিক সংখ্যা।
অমৃতলাল তারওয়ালা

অমৃতলাল বল্লভদাস তারওয়ালা একজন ভারতীয় রাজনীতিবিদ ছিলেন। তিনি ভারতীয় জনতা পার্টির প্রার্থী হিসেবে খান্ডওয়া আসন থেকে মধ্যপ্রদেশ লোকসভার সদস্য নির্বাচিত হয়েছিলেন। India. Parliament. House of the People; India. Parliament. Lok Sabha (১৫ এপ্রিল ২০০৮)। Lok Sabha Debates। Lok Sabha Secretariat.। পৃষ্ঠা 1। সংগ্রহের তারিখ ২০ মার্চ ২০২০।  India. Parliament. Lok Sabha (১৯৯০)। Lok Sabha Debates। Lok Sabha Secretariat.। পৃষ্ঠা 137। সংগ্রহের তারিখ ২০ মার্চ ২০২০।  Lalit Surjan; Vinod Verma (১৯৯৬)। Reference Deśabandhu Madhya Pradesh। Deshbandhu Publication Division। পৃষ্ঠা 595। সংগ্রহের তারিখ ২০ মার্চ ২০২০।  "Former MP Amritlal Tarwala dies"। WebIndia123। ৩০ মার্চ ২০০৮। ২০ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২০ মার্চ ২০২০।  ভারতের সংসদ ওয়েবসাইটে অফিসিয়াল জীবনীমূলক স্কেচ
এম সুন্দরদাস

এম সুন্দরদাস একজন ভারতীয় রাজনীতিবিদ ও তিন বারের বিধানসভা সদস্য। তিনি বিলাভানকোড নির্বাচনী এলাকা থেকে ১৯৮৪, ১৯৮৯ এবং ১৯৯১ সালের নির্বাচনে ভারতীয় জাতীয় কংগ্রেসের প্রার্থী হিসাবে তামিলনাড়ু বিধানসভার সদস্য নির্বাচিত হন। "1984 Tamil Nadu Election Results, Election Commission of India" (পিডিএফ)। ১৩ নভেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ এপ্রিল ২০২১।  "1989 Tamil Nadu Election Results, Election Commission of India" (পিডিএফ)। ৬ অক্টোবর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ এপ্রিল ২০২১।  "1991 Tamil Nadu Election Results, Election Commission of India" (পিডিএফ)। ৭ অক্টোবর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ এপ্রিল ২০২১।